Ana Ortiz

Ana Ortíz (s. 25. tammikuuta 1971, Manhattan, New York) on yhdysvaltalainen näyttelijä ja laulaja. 

Vuosina 2006-2010 Ortiz näytteli ABC:n komediasarjassa Ruma Betty, jossa hän esitti päähenkilö Bettyn isosiskoa, Hilda Suarezia.

Elämäkerta
Ortiz kasvoi Philadelphiassa, Pennsylvaniassa ja asuu nykyisin New Yorkissa. Hän unelmoi lapsena tulevansa balleriinaksi ja hän harrasti balettia kahdeksan vuotta. Hänen balettiharrastuksensa loppui, kun hänen jalkakipunsa En pointen (varpailla tanssiminen) vuoksi kasvoi niin suureksi, että hänen piti etsiä jokin muu tapa tavoitella taiteellista kuria.

Ortiz avioitui muusikko Noah Lebenzon kanssa 9. kesäkuuta 2007 Rincónissa, Puerto Ricossa. Heillä on kaksi lasta: vuonna 2009 syntynyt tyttö ja 2011 syntynyt poika.http://edition.cnn.com/2011/SHOWBIZ/celebrity.news.gossip/05/27/ana.ortiz.pregnant.ppl/.

Ortiz kävi Fiorello H. LaGuardia High School of Music & Art and Performing Artsia ja myöhemmin University of the Artsia, ennen ammattimaista uraansa.

Lähteet

Luokka:Yhdysvaltalaiset näyttelijät
Luokka:Yhdysvaltalaiset laulajat
Luokka:Vuonna 1971 syntyneet
Luokka:Elävät henkilöt